Diari Oficial de la Generalitat Valenciana


Sumari del DOGV 4446, del 24-02-2003 (2003/1965)

Informació pública de l'alternativa tècnica per gestió indirecta del programa d'actuació integrada del Pla de Marco.les Forquetes.
----------------------------------------------------------------------------------------------------------------------------------

### Dades del document

Número de DOGV
:   4446

Data del DOGV
:   24-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1965


Organisme emissor
:   Ajuntament d'Olocau

Tipus de document
:   Anunci

Informació pública de l'alternativa tècnica per gestió indirecta del programa d'actuació integrada del Pla de Marco'les Forquetes. [2003/X1965]
  
Havent-se ja remés avís al domicili fiscal dels qui consten al Cadastre com a titulars de drets afectats per esta actuació, es fa públic que el Ple de l'Ajuntament, en sessió de 24.09.02, acordà sotmetre a informació pública, mitjançant inserció en el DOGV i en un diari de premsa d'àmbit autonòmic, per termini de 20 dies (hàbils) l'alternativa tècnica per gestió indirecta del programa d'actuació integrada del Pla de Marco'les Forquetes, promoguda per Dave, Ingeniería y Construcción, SL, de conformitat amb la memòria presentada i el projecte d'urbanització redactat pels arquitectes Jesús Nieto Rodríguez i Salvador Latorre García, a l'objecte que qualsevol persona puga comparèixer en l'expedient i, si fa el cas, formular-hi al·legacions i/o alternatives tècniques.
  
Durant la informació pública s'admetran tant al·legacions com alternatives tècniques a l'exposada al públic i, després de la conclusió, els qui ?sent propietaris del terreny o no- vulguen competir per ser seleccionats com a adjudicataris del corresponent Programa, podran presentar proposicions juridicoeconòmiques.
  
Les proposicions juridicoeconòmiques podran presentar-se durant els cinc dies (hàbils) següents al venciment del termini d'informació pública derivat de la inserció de l'edicte en el DOGV.
  
Les alternatives tècniques es presentaran a la vista, amb la documentació expressada en els apartats A) i B) de l'art. 32 de la LRAU, acompanyada, si fa el cas, de projectes complementaris. Les proposicions juridicoeconòmiques s'han de presentar en plica tancada amb la documentació dels seus apartats C) i D).
  
Estos terminis quedaran prorrogats, per 20 dies addicionals, si durant els 10 primers d'informació pública cap persona es comprometera de presentar una alternativa tècnica substancialment distinta a la inicial i en prestara caució. La pròrroga es farà constar a l'expedient, s'anunciarà al tauler d'anuncis de l'Ajuntament i es comunicarà als qui, per desconèixer-la, hi presenten pliques prematurament.
  
L'acte d'obertura de pliques tindrà lloc en la següent data hàbil a la conclusió del termini per a presentar-les. En cas que eixe dia coincidisca amb un dissabte, es posposarà l'acte al dilluns següent.
  
El present anunci compleix amb la funció de notificació, de conformitat amb el que preveu l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, respecte de propietaris de parcel·les que siguen desconeguts (0267308, 1245099BM9645Y9607DV, 2156582IT0566I9466UQ, 0364022, i parcel·les 86, 92, 93, 94, 109, 142 i 166 del polígon 23, així com respecte d'aquells propietaris el domicili dels quals a efectes de notificacions es desconeixen (polígon 23, parcel·la 111 de Bautista Roca Bernad; polígon 23, parcel·les 119 i 121 de Vicente Berga Pascual; polígon 23, parcel·la 169 de Félix Ledesma Giménez; polígon 23, parcel·la 170 d'Ignacio López Muñoz; polígon 23, parcel·la 179 de José Máñez Peña; polígon 23, parcel·les 116 i 194 de Carmen García Tauste), o bé que intentada la notificació, no s'hagués pogut practicar.